paragraph_text: Park je 1994. godine upisan na UNESCO-ov popis mjesta svjetske baštine u Americi zbog velike bioraznolikosti živog svijeta koji uključuje nekoliko endemskih biljaka. S planine Serrania del Darien (2.280 m), na granici s Panamom, spušta se nekoliko slikovitih kaskada i slapova. U njegovoj tropskoj kišnoj šumi, koja čini tek 1% Kolumbije, živi 25% do 50% vrsta ptica u državi (oko 450 vrsta uljučujući ugrožene Rufuskog (Goethalsia bella) i ljubičastokapog kolibrija (Goldmania violiceps)). Pored toga u parku obitava oko 550 vrsta kralježnjaka (isključujući ribe) poput ugroženih vrsta lamantina (Trichechus inunguis, podvrste sirena) i američkog krokodila (Crocodylus acutus), šumskog psa (Speothos Venaticus), divovskog mravojeda (Myrmecophaga tridactyla) i srednjoameričkog tapira (Tapirus bairdii).